**POZIV NA DOSTAVU PONUDE**

Naručitelj, Umjetnička akademija u Splitu, upućuje Poziv na dostavu ponuda sukladno članku 8. Pravilnika o provedbi bagatelne nabave radova, roba i usluga (Klasa: 003-05/14-02/0001, Ur.br. 2181-224-01-01-14-0001).

Sukladno čl. 18., stavku 3. Zakona o javnoj nabavi (Narodne novine br. 90/11, 83/13, 143/13) za procijenjenu vrijednost nabave manju od 200.000,00 kuna bez PDV-a za robu i usluge te 500.000,00 kuna bez PDV-a za radove (tzv. bagatelna nabava) Naručitelj nije obavezan provoditi postupke javne nabave propisane Zakonom o javnoj nabavi.

**OPIS i KOLIČINA PREDMETA NABAVE:** Predmet nabave je Foto oprema sukladno Troškovniku iz dijela II. ovog Poziva (Obrazac 3a) u kojem je detaljno tehnički i količinski opisan predmet nabave, a koji je sastavni dio ovog Poziva.

**ROK IZVRŠENJA:** 30 dana po obostranom potpisu ugovora. Danom izvršenja obveze smatra se dan sveukupne primopredaje foto opreme o čemu se sastavlja zapisnik o primopredaji koji potpisuju predstavnici ugovornih strana.

**ROK VALJANOSTI PONUDE:** najmanje 60 (šezdeset) dana od krajnjeg roka za dostavu ponuda.

**MJESTO ISPORUKE:** Zagrebačka 3, II. kat, 21 000 Split

**ROK, NAČIN I UVJETI PLAĆANJA:** Naručitelj će izvršiti plaćanje isporučene robe u roku od 15 dana po sveukupno isporučenoj robi i ispostavljenom računu. Odabrani ponuditelj je dužan uz račun priložiti otpremni dokument i potpisani zapisnik o primopredaji. Plaćanje će se vršiti na IBAN broj odabranog ponuditelja.

**Predujam i traženje sredstava osiguranja plaćanja isključeni su.**

Račun se ispostavlja na adresu Naručitelja: Umjetnička akademija u Splitu, Zagrebačka 3, 21000 Split, s naznakom "Foto oprema", i pozivom na narudžbenicu ili broj ugovora.

**KRITERIJ ODABIRA PONUDE**: najniža cijena ponude *(uz obavezu ispunjenja svih navedenih uvjeta i zahtjeva).*

Obzirom da naručitelj ne može koristiti pravo na pretporez, naručitelj će uspoređivati cijene ponuda s PDV-om.

**OBJAVLJENO NA WEB STRANICI NARUČITELJA:** 10. prosinca 2015.

**ROK ZA DOSTAVU PONUDE:** 17. prosinca 2015. godine do 8,00 sati

**NAČIN I MJESTO DOSTAVE PONUDE:** Ponuda se dostavlja na Ponudbenom listu i Troškovniku iz dijela II. ovog Poziva, a koje je potrebno ispuniti, ovjeriti i potpisati od strane ovlaštene osobe ponuditelja. Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Ponude se dostavljaju elektronski (scanirane) na e-mail Naručitelja: nabava@umas.hr, a moguće je dostaviti i faxom na broj Naručitelja 021/344043, te neposredno na protokol Naručitelja (Zagrebačka 3, II. kat) ili preporučenom poštanskom pošiljkom na adresu Naručitelja.

Ukoliko se ponuda dostavlja neposredno na protokol Naručitelja ili preporučenom poštanskom pošiljkom na adresu Naručitelja dostavlja se u zatvorenoj omotnici na kojoj mora biti naznačen naziv i adresa ponuditelja te sljedeći sadržaj:

Umjetnička akademija u Splitu

Zagrebačka 3

21000 Split

“ PONUDA - FOTO/15” – ne otvaraj

**Ponuditelj samostalno određuje način dostave ponude i sam snosi rizik eventualnog gubitka, odnosno nepravovremene dostave ponude.**

***Ponude koje nisu pristigle u propisanom roku neće se razmatrati ili otvarati i vraćaju se ponuditeljima.***

**E-MAIL, FAX I MJESTO DOSTAVE PONUDE: Umjetnička akademija u Splitu, Zagrebačka 3, 21000 Split, e-mail:** **nabava@umas.hr****, fax: 021/344043**

**KONTAKT OSOBA:** Ivan Žitko, telefon: 021/360180 ili e-mail: nabava@umas.hr

**NAČIN OTVARANJA PONUDA:** **Otvaranje ponuda nije javno.**

**PRAVNA I POSLOVNA SPOSOBNOST:**

Svaki natjecatelj ili ponuditelj mora u postupku nabave dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta.

Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

Izvod ili izjava iz stavka ne smije biti starija od šest mjeseci računajući od dana početka postupka nabave.

Ponuditelji traženi dokaz mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

U slučaju postojanja sumnje u istinitost podataka navedenih u dokumentima koje su natjecatelji ili ponuditelji dostavili, javni naručitelj može radi provjere istinitosti podataka:

- od natjecatelja ili ponuditelja zatražiti da u primjerenom roku dostave izvornike ili ovjerene preslike tih dokumenata i/ili

- obratiti se izdavatelju dokumenta i/ili nadležnim tijelima.

**OSTALI RAZLOZI ISKLJUČENJA PONUDITELJA:**

Javni naručitelj će isključiti ponuditelja iz postupka nabave:

1. ako je nad njime otvoren stečaj ili predstečajna nagodba, ako je u postupku likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne djelatnosti ili se nalazi u sličnom postupku prema propisima države sjedišta gospodarskog subjekta,

2. ako je nad njime pokrenut prethodni postupak radi utvrđivanja uvjeta za otvaranje stečajnog postupka, predstečajna nagodba ili postupak likvidacije po službenoj dužnosti, ili postupak nadležnog suda za postavljanje osobe koja će njime upravljati, ili postupak nagodbe s vjerovnicima ili se nalazi u sličnom postupku prema propisima države sjedišta gospodarskog subjekta,

Za potrebe utvrđivanja okolnosti iz točaka 1. i 2. gospodarski subjekt u ponudi ili zahtjevu za sudjelovanje dostavlja:

1. izvod iz sudskog, obrtnog ili drugog odgovarajućeg registra države sjedišta gospodarskog subjekta koji ne smije biti stariji od šest mjeseci računajući od dana početka postupka nabave ili

2. važeći jednakovrijedni dokument koji je izdalo nadležno sudsko ili upravno tijelo u državi sjedišta gospodarskog subjekta, ako se ne izdaje izvod iz točke 1. ovoga stavka ili izvod ne sadrži sve podatke potrebne za utvrđivanje tih okolnosti ili

3. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika

Ponuditelji traženi dokaz mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

U slučaju postojanja sumnje u istinitost podataka navedenih u dokumentima koje su natjecatelji ili ponuditelji dostavili, javni naručitelj može radi provjere istinitosti podataka:

- od natjecatelja ili ponuditelja zatražiti da u primjerenom roku dostave izvornike ili ovjerene preslike tih dokumenata i/ili

- obratiti se izdavatelju dokumenta i/ili nadležnim tijelima.

JAMSTVO ZA UREDNO ISPUNJENJE UGOVORA:

Ponuditelj će, ukoliko će njegova ponuda biti odabrana kao najpovoljnija za sklapanje ugovora, prilikom sklapanja ugovora, a najkasnije u roku od pet (5) dana od potpisa ugovora uručiti Naručitelju jamstvo za uredno ispunjenje ugovora u formi solemnizirane (ovjerene kod javnog bilježnika) bjanko zadužnice, a na iznos od 10% vrijednosti ugovorene cijene s pripadajućim PDV-om.

Jamstvo za uredno ispunjenje ugovora naplatit će se u slučaju povrede ugovornih obveza od strane odabranog ponuditelja.

**SASTAVNI DIJELOVI PONUDE:**

**Ponuda treba sadržavati:**

**Izvod iz sudskog, obrtnog ili drugog odgovarajućeg registra**

**Ponudbeni list (ispunjen, potpisan i ovjeren od strane ponuditelja)- Obrazac 4**

**Troškovnik (ispunjen, potpisan i ovjeren od strane ponuditelja)- Obrazac 3a**

**CIJENA PONUDE:** U cijenu ponude bez PDV-a uračunati su svi troškovi (**troškovi prijevoza i dostava na adresu Kupca, isporuka, servisiranje i zamjena pričuvnih dijelova u jamstvenom roku, isporuka kompleta tehničke dokumentacije za rukovanje**) i popusti ponuditelja.

Cijenu ponude potrebno je prikazati na način da se iskaže redom: cijena ponude bez PDV-a, iznos PDV-a, cijena ponude s PDV-om.

Cijena ponude je nepromjenjiva. Ponuditelj izražava cijenu ponude u kunama. Cijena ponude piše se brojkama. Cijena ponude izražava se za cjelokupni predmet nabave.

Ponuditelj nudi cijene Predmeta nabave putem Troškovnika te je obavezan nuditi, odnosno ispuniti sve stavke Troškovnika.

Nije prihvatljivo precrtavanje ili korigiranje zadane stavke Troškovnika.

**NAČIN ODREĐIVANJA CIJENE PONUDE:** Ponuditelji su dužni upisati jedinične cijene za svaku stavku troškovnika i ukupnu cijenu za svaku stavku na način kako je to određeno u troškovniku.

Ako ponuditelj nije u sustavu PDV-a ili je predmet nabave oslobođen PDV-a, u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a na mjesto predviđeno za upis iznosa PDV-a upisuje se 0 (nula) kuna.

**PODACI O PONUDI:** Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

**Ponuda se predaje scanirana e-mailom,** a može i faxom ili u izvorniku osobno i poštom.

Ukoliko se ponuda predaje osobno ili poštom uvezuje se na način da se **onemogući naknadno vađenje ili umetanje listova (npr.** **jamstvenikom-vrpcom čija su oba kraja na posljednjoj strani pričvršćena naljepnicom i utisnutim** **žigom ili pečatom ponuditelja)**.

Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova (npr. jamstvenikom-vrpcom čija su oba kraja na posljednjoj strani pričvršćena naljepnicom i utisnutim žigom ili pečatom ponuditelja).

Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.

Dijelove ponude kao što su uzorci, katalozi, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u sadržaju ponude kao dio ponude.

Stranice ponude se označavaju brojem na način da je vidljiv redni broj stranice i ukupan broj stranica ponude.

Kada je ponuda izrađena od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati. Ponude se pišu neizbrisivom tintom.

Ispravci u ponudi moraju biti izrađeni na način da su vidljivi (npr. precrtati tekst jednom crtom tako da isti ostane vidljiv). Ispravci moraju uz navod datuma ispravka biti potvrđeni potpisom ponuditelja.

**Propisani tekst dokumentacije za nadmetanje (uključujući troškovnik) ne smije se mijenjati i nadopunjavati.**

**IZMJENA I/ILI DOPUNA PONUDE I ODUSTAJANJE OD PONUDE:** U roku za dostavu ponude ponuditelj može izmijeniti svoju ponudu, nadopuniti je ili od nje odustati. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje ponude. Pisana izjava dostavlja se na isti način kao i ponuda s obveznom naznakom da se radi o odustajanju od ponude.

U tom slučaju neotvorena ponuda se vraća ponuditelju. Ponuda se ne može mijenjati ili povući nakon isteka roka za dostavu ponuda.

**JEZIK I PISMO NA KOJEM SE IZRAĐUJE PONUDA:** Ponuda i sva ostala dokumentacija koja se prilaže uz ponudu se izrađuje na hrvatskom jeziku i latiničnom pismu.

Iznimno, dio popratne dokumentacije može biti i na drugom jeziku, ali se u tom slučaju obavezno prilaže i prijevod ovlaštenog sudskog tumača za jezik s kojeg je prijevod izvršen.

**OBAVIJEST O ODABIRU ODNOSNO OBAVIJEST O ODUSTANKU I ROK ZA NJENO DONOŠENJE:** Naručitelj će Obavijest o odabiru odnosno Obavijest o odustanku odabranom ponuditelju i svim ostalim ponuditeljima koji su pravovremeno dostavili svoje ponude dostaviti na dokaziv način (npr. dostavnica, povratnica, izvješće o uspješnom slanju telefaksom, elektronička isprava, objavom na web stranici naručitelja) u primjerenom roku.

**ISPRAVAK I/ILI IZMJENA POZIVA NA DOSTAVU PONUDA:** Naručitelj može prije isteka roka za podnošenje ponuda, iz bilo kojeg razloga, bilo na vlastitu inicijativu, bilo kao odgovor na zahtjev gospodarskog subjekta za dodatnim objašnjenjem, izmijeniti poziv na dostavu ponuda.

Ako je potrebno, gospodarski subjekti mogu za vrijeme roka za dostavu ponuda zahtijevati objašnjenja i izmjene vezane uz poziv na dostavu ponuda, a pod uvjetom da je zahtjev dostavljen najmanje 3 dana prije isteka roka za dostavu ponuda. Naručitelj će odgovor staviti na raspolaganje na istim internetskim stranicama na kojima je dostupna i osnovna dokumentacija bez navođenja podataka o podnositelju zahtjeva.

Ako naručitelj za vrijeme roka za dostavu ponuda mijenja zahtjev za prikupljanje ponuda, osigurat će dostupnost izmjena svim zainteresiranim gospodarskim subjektima na isti način i na istim internetskim stranicama kao i osnovnu dokumentaciju te ukoliko bude potrebno produžit će rok za dostavu ponuda.

**MOGUĆNOST ALTERNATIVNIH PONUDA:** **Alternativne ponude nisu dopuštene.**